English: Deputy Presiding Officer, I think that Llyr has got to the heart of the debate in his questions and in his contribution, which was very important. 'Who drives youth work?' was the question that you asked, of course, and that's the question that I'm trying to answer at the core of this statement: who drives youth work? It's important that youth work isn't driven directly from here, that it is driven by people, by youth, across Wales, and by those who can reflect and respond to the situation that they see in the communities where they live. Because clear leadership from here is important, of course, from the Welsh Government - that is important, but that can't exist in a vacuum or in insolation. This has to be collaboration - proper collaboration, and not just collaboration within speeches, but collaboration with people who see the importance of the work happening in their communities. To a certain extent, that does answer your first question - is there enough meat on the bones in terms of this statement? There could have been a lot more meat, of course, but it would have been meat that came from Cardiff, and not through the process of discussion and sharing experiences and information, and sharing of vision. So, if you genuinely want to see us collaborating with people, we have to recognise that that is going to take more time. It would be the easiest thing in the world for me, in the office, to make these decisions in an isolated way, taking advice, but making the decisions myself - or we invest our time in discussing these issues with people. And that's why I have made this statement today, and established the board and confirmed that we're going through a process of discussing the statutory leadership that we have, and then ensuring that we have enough time to discuss these issues with people before we come to a decision. And I think that that was what was behind the committee's report as well - that we need some leadership, but not only leadership; we have to test things out and speak to people as we move forward. I'm sure that there will be a strategy in place before the current strategy comes to an end. There will be a new strategy in place before the current strategy comes to an end - I'll be completely clear about that. The process of creating the new strategy will be a process of discussion and sharing vision. And how is the board going to work? Well, I'm not going to answer that question this afternoon, in terms of how the board is going to work, because I want to discuss that with the board. I don't want a board that is supposed to challenge the Government - I don't think any board would expect the Minister to tell them how to operate and how to challenge the Government. That's an issue for them to decide. So, when we're in a position to appoint a chair and members, I'd greatly hope that we can have a discussion about how that board works. But I would like to see the board take the opportunity to decide for itself how it's going to work. That's what independence means. It's not independence if the Minister says that, but it's independence if the Minister doesn't want something to happen. So, independence is very important. I hope that there will be a continuous focus on youth work. I do see the point that you make, and it is valid, and I don't deny that in any way at all. It is possible sometimes to create a broader context and to lose focus. I very much hope that that doesn't happen, but I do recognise that there is a risk of that. I'm always going to emphasise the importance of quality, and I greatly hope that that will come from the sector as well, and not just from the Government. You have tempted me once again to provide commitments on funding and resources. Well we all know the situation that we're in at the moment, and that's a very difficult process. Local authorities will hold elections next month, and I do hope that we, as a Government, can collaborate with local authorities and others across the nation to ensure that sufficient resources as available.
Welsh: Dirprwy Lywydd, rwy'n credu bod Llyr wedi dod i galon y drafodaeth yma yng nghalon ei gwestiynau a'i gyfraniad hynod o bwysig. 'Pwy sy'n gyrru gwaith ieuenctid?' oedd y cwestiwn y gofynnoch chi, wrth gwrs, a dyna'r cwestiwn rydw i'n trio ei ateb yng nghraidd y datganiad yma: pwy sy'n gyrru gwaith ieuenctid? Mae'n bwysig nad yw gwaith ieuenctid yn cael ei yrru yn uniongyrchol o fan hyn, ei fod yn cael ei yrru gan bobl, gan ieuenctid, ar draws Cymru, a gan bobl sy'n gallu adlewyrchu ac ymateb i'r sefyllfa maen nhw'n ei gweld yn y gymuned lle y maen nhw'n byw. Achos mae arweinyddiaeth glir o fan hyn yn bwysig, wrth gwrs, o Lywodraeth Cymru - mae hynny yn bwysig, ond all hynny ddim bodoli yn ynysig ar ei phen ei hun. Mae'n rhaid i hyn fod yn gydweithio - cydweithio go iawn, nid jest cydweithio mewn areithiau - ac wedyn cydweithio gyda phobl sydd 'actually' yn gweld pwysigrwydd y gwaith sy'n digwydd yn eu cymunedau eu hunain. Mae hynny, i ryw raddau, yn ateb eich cwestiwn cyntaf chi hefyd - a oes yna ddigon o gig ar asgwrn y datganiad yma? Mi allai, wrth gwrs, fod wedi bod lot mwy o gig, ond mi fuasai wedi bod yn gig sy'n dod o Gaerdydd, nad oedd wedi dod drwy'r broses o siarad a thrafod a rhannu profiad a gwybodaeth, a rhannu gweledigaeth. Felly, os ydych chi wir eisiau ein gweld ni'n cydweithio â phobl, mae'n rhaid i ni wedyn gydnabod bod hynny'n mynd i gymryd mwy o amser. Mi fuasai'r peth rhwyddaf yn y byd, i mi, yn y swyddfa, wneud y penderfyniadau yma, yn ynysig, cymryd cyngor, ond gwneud y penderfyniadau fy hunan - neu rydym ni 'actually' yn buddsoddi ein hamser yn siarad ac yn trafod gyda phobl. A dyna pam rydw i wedi gwneud y datganiad heddiw, sefydlu'r bwrdd a chadarnhau ein bod ni'n mynd trwy'r broses o drafod yr arweinyddiaeth statudol sydd gennym ac, wedyn, sicrhau bod gyda ni ddigon o amser i'n galluogi i siarad gyda phobl a thrafod y materion hyn cyn inni ddod i benderfyniadau. Rwy'n credu dyna beth oedd y tu ôl, efallai, i adroddiad y pwyllgor hefyd - bod angen rhywfaint o arweinyddiaeth, ond nid arweinyddiaeth yn unig; mae'n rhaid profi a siarad gyda phobl wrth i ni symud ymlaen. Rydw i'n siŵr y bydd yna strategaeth yn ei lle cyn bod y strategaeth bresennol yn dod i ben. Mi fydd yna strategaeth newydd yn ei lle cyn bod y strategaeth bresennol yn dod i ben - fe wnaf i fod yn hollol glir am hynny. Mae'r broses o greu'r strategaeth yn mynd i fod yn broses o drafod a rhannu profiadau hefyd, a rhannu gweledigaeth. Sut mae'r bwrdd yn mynd i weithio? Nid wyf i'n mynd i ateb y cwestiwn yna'r prynhawn yma - sut mae'r bwrdd yn mynd i weithio - achos, rydw i eisiau trafod hynny gyda'r bwrdd. Nid wyf i eisiau bwrdd sydd i fod i herio'r Llywodraeth - nid wyf i'n credu y buasai unrhyw fwrdd yn disgwyl i'r Gweinidog dweud wrthyn nhw sut i weithredu a sut ddylen nhw herio'r Llywodraeth. Mae hynny'n fater iddyn nhw benderfynu. Felly, pan rydym mewn sefyllfa i benodi cadeirydd ac wedyn i benodi aelodau, rydw i'n mawr obeithio y gallwn ni gael trafodaeth amboutu sut mae'r bwrdd yn gweithio, ond mi liciwn i weld y bwrdd yn bachu'r cyfle i benderfynu ei hun sut y mae eisiau gweithio. Dyna beth mae annibyniaeth yn meddwl. Nid oes annibyniaeth os yw'r Gweinidog yn dweud eich bod yn annibynnol, ond yn annibynnol pan nad yw'r Gweinidog eisiau'r peth yma i ddigwydd. Felly, mae annibyniaeth yn y fan hyn yn beth pwysig. Rydw i'n gobeithio y bydd yna ffocws parhaol ar waith ieuenctid. Rydw i yn gweld y pwynt rydych chi'n ei wneud, ac mae'n bwynt ddigon dilys, ac nid wyf i'n gwadu hynny mewn unrhyw ffordd o gwbl. Mae'n bosibl, ambell waith, i greu cyd-destun ehangach a cholli ffocws. Rydw i'n mawr obeithio na fydd hynny'n digwydd, ond rwy'n cydnabod bod yna berygl o hynny. Rydw i wastad yn mynd i bwysleisio pwysigrwydd ansawdd, ac rydw i'n mawr obeithio y bydd hynny'n dod o'r sector hefyd, a ddim yn rhywbeth sy'n dod o Lywodraeth. Rydych chi wedi fy nhemtio unwaith eto i roi 'commitments' cyllideb ac adnoddau. Rydym ni i gyd yn gwybod y sefyllfa rydym ni'n byw ynddi ar hyn o bryd, ac mae hynny'n broses anodd iawn. Mi fydd awdurdodau lleol yn cael eu hethol y mis nesaf ac rydw i'n mawr obeithio y gallwn ni, fel Llywodraeth, gydweithio ag awdurdodau lleol ac eraill ar draws y wlad i sicrhau bod yna ddigon o adnoddau ar gael.